Diari Oficial de la Generalitat Valenciana


Sumari del DOGV 352, del 12-03-1986 (1986/805878)

ORDRE de 20 de febrer de 1986, de la Conselleria d'Agricultura i Pesca, per la qual s'estableixen i regulen subvencions per millorar la qualitat dels olis produïts per les almàsseres-cooperatives de la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   352

Data del DOGV
:   12-03-1986

Secció del DOGV
:   ALTRES DISPOSICIONS

Número del document
:   1986/805878


Data del document
:   20-02-1986

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Ordre de 20 de febrer de 1986, de la Conselleria d'Agricultura i Pesca, per la qual s'estableixen i regulen subvencions per millorar la qualitat dels olis produïts per les almàsseres-cooperatives de la Comunitat Valenciana.  
Per Decret 198/1985, de 23 de desembre, del Consell de la Generalitat Valenciana, es disposa l'aprovació d'actuacions diverses conduents a la modernització del sector agrari valencià.   
La producció d'oli d'oliva representa un dels principals recursos econòmics de les comarques de secà de la Comunitat Valenciana. Conseqüència d'això, i amb la finalitat de modernitzar, protegir i valorar adequadament la producció d'aquestes olis, patrimoni de les dites comarques i per tant de la societat, i de l'economia valenciana, s'estimula la signatura de Protocols entre la Conselleria d'Agricultura i Pesca i les Cooperatives de les comarques de l'interior en els quals s'acorda d'engegar un programa global i coherent per a la millora de la producció, elaboració i comercialització dels olis d'oliva per aconseguir-ne una qualitat major.   
En atenció d'aquests motius, i de conformitat amb el que s'estableix a la Disposició Final Primera del Decret 198/1985, de 23 de desembre.   
DISPOSE:   
Article primer  
Per la present Ordre s'estableix durant la campanya 1985-1986 una línea de subvencions per a l'oli d'oliva produït per les almàsseres-cooperatives de la Comunitat Valenciana que reunesquen els requisits següents:   
a) L'oli ha de ser d'oliva verga i sense mescla de cap tipus. Haurà d'ésser emmagatzemat dins l'almàssera- cooperativa en dipòsits únics i identificats, i no podrà ser mesclat amb d'altres de característiques diferents per a la posterior comercialització.   
b) Haurà de reunir les característiques de qualitat determinades pel Reial Decret 308/1983, de 25 de gener, pel qual s'aprova la Reglamentació Tècnico-Sanitària d'Olis Vegetals Comestibles, en el que es refereix a l'index de peròxids i K-270.   
c) El grau d'acidesa de l'oli verga obtingut, expressat en àcid oleic, haurà de ser inferior a 1º  
Article segon  
Les sol·licituds per a l'obtenció de les subvencions contemplades en la present Ordre hauran de ser remeses a la Conselleria d'Agricultura i Pesca abans del 30 d'abril de 1986.   
L'almàssera- cooperativa sol·licitant haurà d'acreditar el compliment de les obligacions pròpies, tant les fiscals com front la Seguretat-Social.   
Article tercer  
La subvenció que s'atorgue no podra exedir de 20 pts. per quilogram d'oli obtingut, ni superar las quantia de 1.500.000 pts. per almàssera-cooperativa.   
En cas d'incompliment de les seues obligacions, l'entitat subvencionada haurà de tornar íntegrament la quantia de la subvenció. Amb aquesta finalitat, les almàsseres-cooperatives subvencionades hauran de garantir el compliment de les seues obligacions mitjançant la constitució d'un aval bancari o altre tipus de garantia que es considere suficient.   
Article quart  
La subvenció es concedirà a l'almàssera-cooperativa sol·licitant, i aquesta s'encarregarà de distribuir-la entre els socis, d'acord a les quantitats d'olives aportades per cadascú. Tal distribució haurà d'acreditar-se mitjançant una relació nominal dels socis beneficiaris, junt amb les quantitats percebudes per cadascú en tal concepte, i hi haurà de constar al marge la seua signatura de conformitat.   
Article cinqué  
Només podran sol·licitar aquesta subvenció aquelles almàsseres-cooperatives que hagen signat un Protocol amb la Conselleria d'Agricultura i Pesca amb la finalitat de millorar la producció, elaboració y comercialització dels olis produïts a la Comunitat Valenciana.   
Article sisé  
La quantitat mínima a produir per una almàssera-cooperativa, una vegada enllestida la quantitat mínima fixada, sense perjudici dels controls de qualitat que la Conselleria considere necessària de realitzar amb posterioritat.   
Article seté  
Per a la realització dels controls de qualitat se'n prendran almenys dues mostres. Una s'analitzarà mitjançant el Servei competent a instància de la Conselleria, i l'altra quedarà com a testimoni. La cooperativa, per pròpia iniciativa, podrà realitzar els controls i les anàlisis que crega oportuns.   
Article vuité  
Una vegada realitzades les anàlisis pertinents, l'almàssera-cooperativa sol·licitant podrà procedir a la comercialització del l'oli objecte de la subvenció, sense perjudici del control previ de volum i qualitat, que la Conselleria d'acord amb l'article sisé puga realitzar sobre l'oli que pretenga comercialitzar-se.   
Article nové  
Les subvencions seran atorgades a proposta del secretari del Consell Rector del Protocol i previ informe favorable de l'Institut de Cooperativisme Agrari Valencià.   
Article desé  
Les subvencions a què es refereix la present Ordre s'abonaran amb càrrec als crèdits per a transferències de capital del programa 621 Institut de Cooperativisme Agrari Valencià, continguts en l'Estat de Despeses per a 1986 del Pressupost de la Generalitat Valenciana.   
DISPOSICIO FINAL  
La present Ordre entrarà en vigor el dia de la publicació en el Diari Oficial de la Generalitat Valenciana.   
València, 20 de febrero de 1986   
El Conseller d'Agricultura i Pesca,  
LLUIS FONT DE MORA I MONTESINOS  
ANUNCIOS  
CONSELLERIA D'AGRICULTURA I PESCA